[{"text_idx": "#000003", "text": "Villem Eplik: mo\u0303nes mo\u0303ttes tahtsin teha ko\u0303ige eba-metal'ilikuma metal-albumi"}, {"text_idx": "#000005", "text": "Villem Eplik, kes teeb muu hulgas ha\u0308a\u0308lt stoner doom metal'i ba\u0308ndis Estoner, andis eelmise aasta lo\u0303pus Borm Bubu nime alt va\u0308lja oma esimese sooloalbumi \"Code Brown\". Mu\u0308u\u0308rilehele antud intervjuus kinnitas Eplik, et albumi tagasiside on olnud super positiivne ja ta on selle eest va\u0308ga ta\u0308nulik."}, {"text_idx": "#000007", "text": "\"Code Browni\" omapa\u0308rane stiil ei olnud kaalutletud, see su\u0308ndis pigem frustratsioonist, mida tol ajal metal'i vastu tundsin. Mu muusikamaitse liikus teistes suundades ja tundsin asju, mida tavalise metal'i kaudu va\u0308ljendada ei saanud. Mo\u0303nes mo\u0303ttes tahtsin teha maailma ko\u0303ige eba-metal'ilikuma metal-albumi, mis avastab teisi teemasid, aga sa\u0308ilitab jo\u0303ulisuse ja paksu kitarritooni, mis ko\u0303rva mo\u0303nusalt a\u0308ra ta\u0308idab."}, {"text_idx": "#000008", "text": "Kuidas seletada metal'i vo\u0303lu inimesele, kes peab seda u\u0308htseks heli- ja karjumise massiks?"}, {"text_idx": "#000009", "text": "Ma arvan, et po\u0303hjus, miks metal'it peetakse tihti seosetuks mu\u0308raks, ei seisne selles, et sel oleks mingisugune peidetud vo\u0303lu, mis enamikule ka\u0308ttesaamatuks ja\u0308a\u0308b. Mulle meeldib metal, sest see on jo\u0303uline, energiline, tehniliselt muljetavaldav, u\u0308llatav ja seda on lo\u0303bus kuulata/ma\u0308ngida. Paljud inimesed otsivad muusikast samu omadusi, lihtsalt ekstreem-metal'is on need viidud a\u0308a\u0308rmusteni ja selleks et \"mu\u0308ra\" seest muusikat kuulda, on vaja selle stiili isea\u0308rasustega harjuda."}, {"text_idx": "#000011", "text": "\"Code Brown\" su\u0308ndis, kui avastasin, et mul on va\u0308lja kujunemas iseloomulik ka\u0308ekiri, mis haakus juhuslikult hunniku vanade ka\u0308ikudega, mis ajusoppides tolmu kogusid. Istusin stuudios ja ma\u0308rkasin, et mul on piisavalt palju ideid, et need albumi vormi siduda. Umbes pooled lood olid mingil kujul olemas juba varem, aga po\u0303hiliselt su\u0308ndis see plaat ikkagi stuudios kohapeal. Na\u0308iteks \"Hoodi sangar\" ja \"Behold\" tekkisid ta\u0308iesti spontaanselt. \"Ibris\u030cnu\" ja \"Cops\" olid valmis juba enne albumi po\u0303hiosa salvestamist."}, {"text_idx": "#000013", "text": "So\u0303nu kirjutades proovin olla siiras mingi abstraktsiooni kaudu. See, mis tekstis ta\u0308pselt kirjas on, pole ta\u0308htis, kui see o\u0303ige tunde edasi annab. Kui ko\u0303iki minu tekste so\u0303na-so\u0303nalt vo\u0303tta, oleksid \"Being Forcedil\" ja \"Copsil\" pa\u0308ris murettekitavad implikatsioonid. Tekst ja selle sisselaulmine on tavaliselt u\u0308ks loo valmimise viimaseid etappe. Vahel juhtub, et mingi salm ko\u0303lab peas lahedalt, aga on praktikas ta\u0308iesti ebavajalik. Kitarr ja trummid vo\u0303ivad va\u0308ljendada sama palju vo\u0303i isegi rohkem kui so\u0303nad, nii et tavaliselt lasen neil end juhtida."}, {"text_idx": "#000015", "text": "Filmimuusika mind eriti ei mo\u0303juta, ainult \"Po\" on vo\u0303ib-olla natuke Gru\u0308nbergist inspireeritud. Teised lemmikud on \"The Holy Mountaini\" ja \"The Exorcisti\" soundtrack'id. Mulle meeldib neid kuulata, aga ei ta\u0308helda, et need oleks minu kirjutatud muusikat eriti suunanud."}, {"text_idx": "#000016", "text": "Mis sul praegu muusika mo\u0303ttes ka\u0308sil on ning kuhu su looming kisub?"}, {"text_idx": "#000017", "text": "Valmimas on Estoneri neljas album koos koomiksiga ning teen proove oma teise ba\u0308ndi Courtroom Prolapse'iga. Borm Bubu koha pealt olen kodus tinistades palju materjali kirjutanud, kohati tahaksin oma muusikalisi piire kaugemale lu\u0308kata, samas ka n-o\u0308 juurte juurde tagasi minna, kuigi alles teise albumiga on seda ehk pisut vara teha. Stuudios vo\u0303tavad need ideed niikuinii uue kuju, mida ma praegu veel ette aimata ei oska. Kirjutangi neid vastuseid tegelikult stuudiost, kuhu olen pa\u0308rast pikemat pausi katsetama naasnud. U\u0308ks po\u0303hiline eesma\u0308rk tuleva materjaliga on kindlasti oma trummima\u0308ngu parandamine, see oli minu arvates \"Code Browni\" ko\u0303ige no\u0303rgem lu\u0308li."}, {"text_idx": "#000021", "text": "Ma\u0308gede Ha\u0308a\u0308le esinejate nimekirja lisandusid uued artistid"}, {"text_idx": "#000022", "text": "Intrepid avaldas esiksingli uuelt lu\u0308hialbumilt"}, {"text_idx": "#000025", "text": "Eplikud: metal aitab olla rahulikum inimene"}, {"text_idx": "#000027", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000029", "text": "Klassikaraadio ootab muusikaso\u0303pru viktoriini lahendama"}, {"text_idx": "#000030", "text": "Krickil ilmus uus album \"Kirjutamata\""}, {"text_idx": "#000033", "text": "Leslie da Bass andis va\u0308lja \"Tumeda paradiisi\" tunnusloo"}, {"text_idx": "#000036", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000037", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000040", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000041", "text": "Reopalu kalmistul restaureeriti rikutud hauata\u0308hised"}, {"text_idx": "#000042", "text": "Suri Dumbledore'i kehastanud na\u0308itleja Michael Gambon"}, {"text_idx": "#000044", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000045", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000046", "text": "Haapsalu kultuurikeskuses avati na\u0308itus aulidest"}, {"text_idx": "#000048", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000050", "text": "Edetabel. Aasta parimad albumid 2022"}, {"text_idx": "#000051", "text": "Aasta parimad albumid 2022. Isiklikud edetabelid"}, {"text_idx": "#000052", "text": "U\u0308levaade. Aasta parimad lood 2022"}]